kalixlouiis/myanmar-wikipedia-corpus huggingface dataset:
စဉ် ရက်စွဲ ကျင်းပသည့်နေရာ ပြိုင်ဘက်အသင်း သွင်းဂိုး ရလဒ် ပြိုင်ပွဲအမျိုးအစား ၁ မေ ၁၇၊ ၂၀၀၂ ရန်ကုန်, မြန်မာ ၁-၁ သရေ ချစ်ကြည်ရေးပွဲ ၂ ဒီဇင်ဘာ ၁၇၊ ၂၀၀၂ ဂျကာတာမြို့, အင်ဒိုနီးရှားနိုင်ငံ ၆-၁ နိုင် ၂၀၀၂ တိုက်ဂါးဖလား ၃ မတ် ၂၃၊ ၂၀၀၃ မာလီမြို့, မော်လဒိုက်နိုင်ငံ ၅-၀ နိုင် ၂၀၀၄ AFC အာရှဖလား ခြေစစ်ပွဲ ၄ ဇန်နဝါရီ ၂၊ ၂၀၀၅ စင်ကာပူနိုင်ငံ ၂-၄ ရှုံး ၂၀၀၄ တိုက်ဂါးဖလား ၅ ဒီဇင်ဘာ ၂၊၂၀၁၀ ဟနွိုင်းမြို့, ဗီယက်နမ်နိုင်ငံ ၁-၇ ရှုံး ၂၀၁၀ AFF ဆူဇူကီးဖလား ကိုးကား Category:မြန်မာဘောလုံးသမားများ။
Messier 49 (M 49 သို့မဟုတ် NGC 4472 ဟုလည်းသိထား) သည် ဘဲဥပုံ ဂလက်ဆီဖြစ်ပြီး ဗာဂိုး ကြယ်စုတန်း၏ အီကွေတာ ကြယ်စုတန်းထဲမှ အလင်းနှစ် ၅၆ မီလီယံအကွာတွင် တည်ရှိသည်။
ယင်းအား ပြင်သစ်လူမျိုး နက္ခတ္တပညာရှင် ချားလ် မက်ဆီယာ က ၁၇၇၁ ဖေဖော်ဝါရီ ၁၉ တွင် ရှာဖွေတွေ့ရှိခဲ့သည်။
M 49 သည် Virgo Cluster ၏ ပထမဆုံး အဖွဲ့ဝင် ဖြစ်သည်။
ဖီးလစ် ဆော်လ်တန် (Felix Salten) ကို ၁၈၆၉ခုနှစ်၊ စက်တင်ဘာလ၆ရက်တွင် မွေးဖွား၍ ၁၉၄၅ခုနှစ်၊ အောက်တိုဘာလ၈ရက်တွင် ကွယ်လွန်လေသည်။
သူသည် ဗီယင်နာမြို့မှ ဩစတြီးယန်းလူမျိုး စာရေးဆရာနှင့် ဝေဖန်ရေးဆရာတစ်ဦး ဖြစ်လေသည်။
သူ၏အထင်ရှားဆုံးစာအုပ်မှာ ၁၉၂၃ခုနှစ်တွင် ရေးသားသော ဘမ်ဘီ ဝတ္တု ဖြစ်လေသည်။
ဆော်လ်တန်ကို ဟန်ဂေရီနိုင်ငံ၊ ဘူဒါပက်မြို့တွင် မွေးဖွားလေသည်။
သူ၏အမည်ရင်းမှာ ဆစ်ဂ်မန်း ဆာလ်မန်းဒ် ဖြစ်လေ သည်။
သူ လေးပတ်သားအရွယ်တွင် သူ၏မိသားစုသည် ဩစတြီးယားနိုင်ငံ၊ ဗီယင်နာမြို့သို့ ပြောင်းရွှေ့သွားလေသည်။
၁၉ရာစုနှောင်းပိုင်းကာလအတွင်းတွင် ဂျူးလူမျိုးများစွာသည် ဗီယင်နာမြို့သို့ ပြောင်းရွှေ့အခြေချလာကြလေသည်။
အ ကြောင်းမှာ ၁၈၆၇ခုနှစ်အတွင်းတွင် ဗီယင်နာမြို့သည် ဂျူးလူမျိုးများကို နိုင်ငံသားအဖြစ် အပြည့်အဝအသိအမှတ်ပြု သောကြောင့် ဖြစ်လေသည်။
သူ၏ဖခင်ဖြစ်သူ ဒေဝါလီခံလိုက်ရပြီးနောက်တွင် အသက်၁၆နှစ်အရွယ် ဆော်လ်တန်သည် ကျောင်းမှထွက်လိုက်ရပြီး အာမခံကုမ္ပဏီတစ်ခုတွင် စတင်၍ အလုပ်လုပ်ရလေသည်။
ထိုကာလမှာပင် သူသည် ကဗျာများနှင့် စာအုပ်ဝေဖန်ချက် များကိုပါ ဂျာနယ်များသို့ ပို့လေသည်။
သူသည် နုပျိုသော ဗီယင်နာ လှုပ်ရှားမှုတွင် ပါဝင်လာလေသည်။
များမကြာမီ သူသည် ဗီယင်နာမှ ပုံနှိပ်တိုက်တစ်ခုအတွက် အချိန်ပြည့် အနုပညာနှင့် ကဇာတ်ဆိုင်ရာ ဝေဖန်ရေးသမားတစ်ဦးအဖြစ် လုပ်ကိုင်လေသည်။
၁၉၀ဝပြည့်နှစ်အတွင်း သူ၏ ဝတ္တုတိုများ ပထမဦးဆုံးအကြိမ် စုစည်းမှု ထွက်လာလေသည်။
၁၉၀၁ခုနှစ်တွင် သူသည် ဗီယင်နာမြို့၏ ပထမဦးဆုံးသော စာပေဖျော်ဖြေပွဲကို အစပျိုးဦးဆောင်ခဲ့လေသည်။
ယင်း စာပေဖျော်ဖြေပွဲမျိုးမှာ ကာဘာရက်ဒ်ဟု ခေါ်တွင်သော ဖျော်ဖြေပွဲမျိုးဖြစ်လေသည်။
စားသောက်ဆိုင်များ၊ နိုက်ကလပ် များတွင် စားသောက်နေကြသည့်ပရိသတ်ကို ဖျော်ဖြေကြခြင်း ဖြစ်လေသည်။
ဆော်လ်တန်၏ စာပေဖျော်ဖြေပွဲသည် သက် တမ်းသိပ်မရှည်ခဲ့ပေ။
များမကြာမီ သူသည် တစ်နှစ်လျှင် ပျမ်းမျှ စာအုပ်တစ်အုပ်ကို ထုတ်ဝေခဲ့နိုင်လေသည်။
ယင်းစာအုပ်များတွင် ပြဇာတ် များ၊ ဝတ္တုတိုများ၊ နိုဗယ်လ် (ခေါ်) ဝတ္တုရှည်များ၊ ခရီးသွားစာအုပ်များနှင့် အက်ဆေးစာအုပ်များ ပါဝင်လေသည်။
သူ သည် ဗီယင်နာမြို့တွင်ထုတ်ဝေသမျှ အားလုံးသောသတင်းစာများတွင်လည်း စာရေးလေသည်။
၁၉၀၆ခုနှစ်တွင် ဆော်လ် တန်သည် အားလ်စတိန်းသို့ အယ်ဒီတာချုပ်အဖြစ် သွားရောက်လုပ်ကိုင်လေသည်။
သို့သော်လည်း လအနည်းငယ်အကြာ တွင် ဗီယင်နာမြို့သို့ ပြန်လည်ရောက်ရှိလာလေသည်။
သူသည် ရုပ်ရှင်ဇာတ်ညွှန်းများ၊ အော်ပရာကဇာတ်များအတွက် အော်ပရာသီချင်းများလည်း ရေးသားခဲ့လေသည်။
၁၉၂၇ခုနှစ်ရောက်သော် သူသည် အာသာရ် ရှနစ်ဇာလ်၏နေရာကို ဆက်ခံကာ ဩစတြီးယန်းပန်င်ကလပ်၏ အကြီးအကဲအဖြစ် ဆောင်ရွက်ခဲ့လေသည်။
သူ၏အထင်ရှားဆုံးသောစာအုပ်မှာ ၁၉၂၃ခုနှစ်တွင်ထွက်ရှိသော ဘမ်ဘီ စာအုပ် ဖြစ်လေသည်။
ယင်းစာအုပ်ကို ၁၉၂၈ ခုနှစ်အတွင်း အင်္ဂလိပ်ဘာသာသို့ ပြန်ဆိုခဲ့သည်။
အဆိုပါအင်္ဂလိပ်ဘာသာပြန်သည် တစ်လတာအကောင်းဆုံးစာအုပ်အဖြစ် လည်း အောင်မြင်မှုရရှိခဲ့လေသည်။
၁၉၃၃ခုနှစ်တွင် သူသည် ရုပ်ရှင်ဆိုင်ရာမူပိုင့်ခွင့်ကို ဒါရိုက်တာ ဆစ်ဒနီ ဖရန် ကလင်အား ဒေါ်လာတစ်ထောင်တည်းဖြင့် ရောင်းချခဲ့သည်။
ဖရန်ကလင်က အဆိုပါမူပိုင်ခွင့်ကို ဝေါ့လ်ဒစ္စနီ စတူဒီယို သို့ လွှဲပြောင်းရောင်းချခဲ့လေသည်။
ဝေါ့လ်ဒစ္စနီက ဘမ်ဘီဝတ္တုကိုအခြေခံ၍ရိုက်ကူးထားသောရုပ်ရှင်ကို ၁၉၄၂ခုနှစ် တွင် ထုတ်လုပ်ခဲ့သည်။
၁၉၃၀ပြည့်နှစ်များအတွင်းတွင် ဩစတြီးယားနိုင်ငံရှိ ထင်ရှားသောဂျူးလူမျိုးတစ်ယောက်အတွက် ဘဝမှာ အန္တရာယ်ထူ ပြောစပြုလာလေသည်။
အဒေါ့ဖ် ဟစ်တလာသည် ၁၉၃၆ခုနှစ်အရောက်တွင် ဆော်လတန်၏စာအုပ်များကို ပိတ်ပင်လေ သည်။
နောက်နှစ်နှစ်အကြာတွင် ဩစတြီးယားနိုင်ငံသည် ဂျာမနီ၏အစိတ်အပိုင်းဖြစ်လာပြီးနောက် ဆော်လ်တန်သည် ဆွစ်ဇာလန်နိုင်ငံ၊ ဇူးရစ်မြို့သို့ ပြောင်းရွှေ့အခြေချလေသည်။
ဇူးရစ်တွင်ပင် သူသေသည်အထိ နေထိုင်ခဲ့သည်။
သူသည် ၁၉၀၂ခုနှစ်တွင် ရုပ်ရှင်မင်းသမီး အော်တီလီ မက်ဇယ်လ်နှင့် လက်ထပ်ခဲ့ပြီး ၎င်းနှင့် ကလေးနှစ်ယောက်ရခဲ့သည်။
ကလေးနှစ်ယောက်၏အမည်များမှာ ပေါလ် နှင့် အန်နာ ကက်ထရီးနားတို့ဖြစ်ပြီး ၁၉၀၃ခုနှစ်နှင့် ၁၉၀၄ခုနှစ်တို့တွင် အ သီးသီးမွေးဖွားခဲ့လေသည်။
သူသည် ဘမ်ဘီဇာတ်ကောင်ကိုအခြေခံ၍ နောက်ထပ်စာအုပ်တစ်အုပ် ရေးသားခဲ့သေးသည်။
ယင်းစာအုပ်၏အမည်မှာ ဘမ်ဘီ၏ရင်သွေးများ - တောအုပ်ထဲက မိသားစု၏ ဇာတ်လမ်း ဖြစ်ပြီး ၁၉၃၉ခုနှစ်တွင် ထွက်ရှိခဲ့သည်။
သူ၏စာအုပ်များဖြစ်သော ပယ်ရီ နှင့် ဖလော်ရင့်စ်မြို့မှ ခွေးကြီး တို့ကို မှီငြမ်း၍ ဒစ္စနီရုပ်ရှင်များဖြစ်သော ပယ်ရီ (၁၉၅၇) နှင့် အမွေးဖွားခွေး (၁၉၅၉) တို့ကို ရိုက်ကူးထုတ်လုပ်ခဲ့သည်။
ဆော်လ်တန်ကို စိတ်လှုပ်ရှားဖွယ်ရာဝတ္တုရှည်တစ်အုပ်ဖြစ်သော ဂျိုဆီဖင်းန် မဒ်ဇန်ဘာချာလ် စာအုပ်ကို ရေးသားခဲ့သည့် အမည်မသိ စာရေးဆရာအဖြစ် သတ်မှတ်ထားကြပြီ ဖြစ်သည်။
ယင်းဝတ္တုရှည်သည် ဗီယင်နာမြို့မှ ပြည့်တန်ဆာမ တစ်ဦး၏ ဝတ္တုဟန်အတ္ထုပတ္တိစာအုပ် ဖြစ်ပြီး ၁၉၀၆ခုနှစ်က ထွက်ရှိခဲ့လေသည်။
အဆိုပါဝတ္တုရှည်သည် ဂျာမန်ဘာသာ ဖြင့် ရေးသားခဲ့သည်။
သူရေးခဲ့သည့်အခြားသောစာအုပ်များတွင် တိရစ္ဆာန် ဝတ္တုရှည်များ - ယုန်၁၅ကောင် (၁၉၂၉)၊ ဧကရာဇ်မင်းမြတ်၏ မြင်းကြီး ဖလော်ရီယန် (၁၉၃၃) နှင့် ကြောင်ကလေး ဂျေဘ်ဘီ (၁၉၄၅) တို့လည်း ပါဝင်လေသည်။
မဟာမိတ်တောင်သူလယ်သမားပါတီ (; CFP) သည် မြန်မာနိုင်ငံရှိ နိုင်ငံရေးပါတီဟောင်းတစ်ခု ဖြစ်သည်။
ပါတီ၏ အဓိကရည်ရွယ်ချက်မှာ မြန်မာနိုင်ငံတွင်းရှိ တောင်သူလယ်သမားများ၏ လူမှုစီးပွားရေးကို တိုးတက်နိုင်စေရေးဖြစ်သည်။
ပါတီတွင်း ပြဿနာများ မဖြေရှင်းနိုင်ခဲ့သည့်အတွက် ၂၀၁၉ ခုနှစ် ဩဂုတ်လ ၂၀ ရက်နေ့တွင် နိုင်ငံရေးပါတီအဖြစ်မှ ဖျက်သိမ်းကြောင်း ပြည်ထောင်စု ရွေးကောက်ပွဲ ကော်မရှင်က ကြေညာခဲ့သည်။
မြိုတိုင်းရင်းသားဖွံ့ဖြိုးရေးပါတီ (; MNDP) သည် ရခိုင်ပြည်နယ်အခြေစိုက် နိုင်ငံရေးပါတီ ဖြစ်သည်။
သမိုင်းကြောင်း ၈၈၈၈ အရေးအခင်း ပြီးနောက်တွင် မြို (ခေါ်) ခမိအမျိုးသားညီညွတ်ရေးအဖွဲ့ (Mro or Khami National Solidarity Organisation) ကို ဦးစံသာအောင်မှ ၁၉၈၈ ခုနှစ် ဒီဇင်ဘာ ၂၂ တွင် စတင်တည်ထောင်ခဲ့သည်။
၁၉၉၀ အထွေထွေ ရွေးကောက်ပွဲတွင် လေးနေရာ ပါဝင်ယှဉ်ပြိုင်ခဲ့ရာRobert H Taylor (2009) The State in Myanmar, NUS Press ကျောက်တော်မြို့နယ်တွင် တစ်နေရာ အနိုင်ရခဲ့သည်။
1990 multi-party democracy general elections Democratic Voice of Burma ၂၀၁၀ အထွေထွေ ရွေးကောက်ပွဲ တွင် ပါဝင်ယှဉ်ပြိုင်ရန် ပါတီကို ထပ်မံမှတ်ပုံတင်ခဲ့ပြီးMro or Khami National Solidarity Organization Mizzima ကိုးနေရာ ဝင်ရောက်ယှဉ်ပြိုင်ခဲ့သော်လည်း အနိုင်မရခဲ့ပေ။
Mro National Development Party Myanmar Now, 12 March 2015 ၂၀၁၄ ခုနှစ်တွင် ပါတီကို မြိုတိုင်းရင်းသားဖွံ့ဖြိုးရေးပါတီ အဖြစ် အမည်ပြောင်းလဲခဲ့သည်။
၂၀၁၅ ခုနှစ်၊ ဇန်နဝါရီလ (၇) ရက်နေ့တွင် မြို (ခ) ခမီ အမျိုးသားညီညွတ်ရေးအဖွဲ့ပါတီ အား မြိုတိုင်းရင်းသားဖွံ့ဖြိုးရေးပါတီ အမည်အဖြစ် ရွေးကောက်ပွဲကော်မရှင်ခွင့်ပြုလိုက်သည်။
၂၀၁၅ အထွေထွေ ရွေးကောက်ပွဲတွင် အမတ်လောင်း ခြောက်ဦးဖြင့် ဝင်ရောက်ယှဉ်ပြိုင်ခဲ့သော်လည်း အနိုင်မရခဲ့ပေ။
ပါတီမှတ်ပုံတင်ခြင်း နိုင်ငံရေးပါတီများမှတ်ပုံတင်ခြင်းဥပဒေသစ်အရ မှတ်ပုံတင်ခွင့်ပြုရန်အတွက် နစကအသစ်ဖွဲ့စည်းထားသော ပြည်ထောင်စုရွေးကောက်ပွဲကော်မရှင်ထံ ပြန်လည် လျှောက်ထားခဲ့ရာ ၂၀၂၃ ခုနှစ်၊​ ဇူလိုင်လ ၃ ရက်တွင် မှတ်ပုံတင်အမှတ် (၃၂) ဖြင့် ခွင့်ပြုခဲ့သည်။
ပါတီပျက်သိမ်းခြင်း နိုင်ငံရေးပါတီများမှတ်ပုံတင်ခြင်း ဥပဒေအရ မြို့ပေါ်တွင် ရုံးဖွင့်လှစ်ရန်အဆင်မပြေ၍ မြိုတိုင်းရင်းသားဖွံ့ဖြိုးရေးပါတီကို ၂၂ နိုဝင်ဘာ ၂၀၂၃ တွင် ပြန်လည် ဖျက်သိမ်းလိုက်သည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူမှတ်ချက်၂၀၁၀ဦးစံသာအောင်တစ်နေရာမှ မရခဲ့။
၂၀၁၅ဦးစံသာအောင်တစ်နေရာမှ မရခဲ့။
၂၀၂၅ဦးစံသာအောင် ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
ဦးစံသာအောင် ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
ဦးစံသာအောင် တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
ဦးစံသာအောင် ကိုးကား ကဏ္ဍ:မြန်မာ နိုင်ငံရေးပါတီဟောင်းများ။
ဒီမိုကရေစီနှင့်လူ့အခွင့်အရေးပါတီ (, DHRP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
သမိုင်းကြောင်း ၁၉၈၉ တွင် အမျိုးသားလူ့အခွင့်အရေးနှင့် ဒီမိုကရက်တစ်ပါတီ အဖြစ် စတင် တည်ထောင်ခဲ့သည်။
Political Prisoner Profile: U Kyaw Hla Aung Assistance Association for Political Prisoners (Burma) ၁၉၉၀ အထွေထွေ ရွေးကောက်ပွဲတွင် ရှစ်နေရာ ဝင်ရောက်ယှဉ်ပြိုင်ခဲ့ရာRobert H Taylor (2009) The State in Myanmar, NUS Press လေးနေရာ အနိုင်ရရှိခဲ့သည်။
Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p615 ISBN 0-19-924958-X ၁၉၉၁ ခုနှစ်တွင် ပါတီကို ဖျက်သိမ်းခဲ့သည်။
၂၀၁၃ မတ်လ ၁၃ ရက်တွင် ခွင့်ပြုမိန့် အမှတ်စဉ် (၆၃) ဖြင့် ဒီမိုကရေစီနှင့်လူ့အခွင့်အရေးပါတီ ကို တည်ထောင်ခဲ့သည်။
ပါတီဝင်အရေအတွက်မှာ တစ်သောင်းခန့် ရှိသည်။
မှတ်ပုံတင် ငြင်းပယ်ခြင်း အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် စကစ ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၅ ပါ ပြဋ္ဌာန်းချက်များနှင့် မညီညွတ်ခြင်းကြောင့် ၂၀၂၄ ဇူလိုင် ၈ ရက်နေ့တွင် ပါတီမှတ်ပုံတင်ခြင်းမှ ငြင်းပယ်ခံရသည်။
ရှမ်းပြည်ကိုးကန့်ဒီမိုကရက်တစ်ပါတီ (; SSKDP) သည် မြန်မာနိုင်ငံရှိ နိုင်ငံရေးပါတီ တစ်ခု ဖြစ်သည်။
သမိုင်းကြောင်း ၈၈၈၈ အရေးအခင်း ပြီးနောက် ၁၉၉၀ အထွေထွေ ရွေးကောက်ပွဲတွင် နှစ်နေရာ ဝင်ရောက်ယှဉ်ပြိုင်ခဲ့ရာRobert H Taylor (2009) The State in Myanmar, NUS Press ကွမ်းလုံမြို့နယ်တွင် တစ်နေရာအနိုင်ရရှိခဲ့သည်။
1990 multi-party democracy general elections Democratic Voice of Burma ပါတီကို ၂၀၁၂ ခုနှစ် ဩဂုတ် ၃၁ တွင် ပြန်လည်မှတ်ပုံတင်ခဲ့ပြီးPolitical parties Altsean-Burma ၂၀၁၅ အထွေထွေ ရွေးကောက်ပွဲတွင် ဝင်ရောက်ယှဉ်ပြိုင်ခဲ့ရာ အနိုင်မရခဲ့ပေ။
Election Parties Myanmar Times, 2 September 2015 ပယ်ဖျက်ခြင်း ရှမ်းပြည်ကိုးကန့်ဒီမိုကရက်တစ်ပါတီအား ၂၀၂၃ ခုနှစ်၊ နိုဝင်ဘာလ ၂၀ ရက်နေ့တွင် ပြည်ထောင်စု ရွေးကောက်ပွဲ ကော်မရှင်၏ ကြေညာချက် အမှတ် ၄၈/၂၀၂၃ အရ၊ နိုင်ငံရေးပါတီများ မှတ်ပုံတင်ခြင်း ဥပဒေ ပုဒ်မ ၁၂ ပုဒ်မခွဲ (ခ) နှင့်အညီ ဖျက်သိမ်းပြီးဖြစ်ပါသည်။
မင်းမင်းသူ(၃၀ မတ် ၁၉၈၈ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ အမျိုးသား လက်ရွေးစင်အသင်း၏ ကွင်းလယ်ကစားသမားတစ်ဦးလည်း ဖြစ်သည်။
၂၀၁၁ ဆီးဂိမ်းပြိုင်ပွဲတွင် မြန်မာ ယူ-၂၃ အသင်းနှင့်အတူ ကြေးတံဆိပ် ဆွတ်ခူးခဲ့သည်။
လက်ရှိကစားနေသော ကလပ်အသင်းမှာ ဧရာဝတီယူနိုက်တက်အသင်းဖြစ်သည်။
ဂုဏ်ပြုဆုများ နိုင်ငံလက်ရွေးစင်အသင်း Philippine Peace Cup (၁): (၂၀၁၄ ခုနှစ်) ကလပ်အသင်း ဧရာဝတီယူနိုက်တက် MFF Cup (၂): ၂၀၁၂၊၂၀၁၃ ဗိုလ်ချုပ်အောင်ဆန်းဒိုင်း (၁): ၂၀၁၅ ကိုးကား Category:မြန်မာဘောလုံးသမားများ။
3C 35 သည် ကြီးမားသည့် ရေဒီယို ဂလက်ဆီဖြစ်ပြီး တက်ကြွသော ဝတ်ဆံရှိသည်။
ယင်းသည် Cassiopeia ကြယ်စုတန်း၌တည်ရှိကာ SIMBAD နက္ခတ္တဆိုင်ရာ စာရင်းတွင် ကွေဆာအဖြစ် သတ်မှတ်ထားသည်။
ကိုးကား ပြင်ပလင့်များ www.jb.man.ac.uk/atlas/ (J. P. Leahy) Wikisky image of 3C 35 (near PGC 4310) Category:ကွေဆာများ Category:ကပ်ဆီယိုပီးယား (ကြယ်စုတန်း)။
3C 433 သည် Seyfert ဂလက်ဆီ အမျိုးအစားဖြစ်ပြီး ကြယ်စုတန်း ဗာပီကျူလာ တွင်တည်ရှိသည်။
ကိုးကား ပြင်ပလင့် www.jb.man.ac.uk/atlas/ (J. P. Leahy) Category:ကွေဆာများ။
3C 319 သည် ရေဒီယို ဂလက်ဆီဖြစ်ပြီး ကွေဆာနှင့်တူကာ ဒရကို ကြယ်စုတန်း ၌တည်ရှိသည်။
ကိုးကား ပြင်ပလင့် www.jb.man.ac.uk/atlas/ Category:ကွေဆာများ Category:ဒရကို (ကြယ်စုတန်း)။
ပီဂါဆီ ၉ (9 Peg) သည် ကြယ်စုတန်း Pegasus မှ ကြယ်တစ်စင်းဖြစ်သည်။
မြင်သာသည့် အရွယ်အစားမှာ ၄.၃၄ ဖြစ်သည်။
ဆီကမာ (σ Lup) သည် ကြယ်တစ်စင်းဖြစ်ပြီး ကြယ်စုတန်း လူးပက်စ်တွင် တည်ရှိသည်။
မြင်သာသောအရွယ်အစားမှာ ၄.၄၂ ဖြစ်သည်။
ကားလိုး လော်ရင်ဇီနီကို သူ၏ကလောင်နာမည်ဖြစ်သော ကားလိုး ကော်လိုဒီ (Carlo Collodi) အမည်ဖြင့် လူသိများသည်။
၁၈၂၆ခုနှစ်၊ နိုဝင်ဘာလ၂၄၇က်နေ့ တွင် အီတလီနိုင်ငံ၊ ဖလော်ရင့်စ်မြို့တွင် မွေးဖွားသည်။
အီတလီကလေးစာပေ စာရေးဆရာတစ်ဦး ဖြစ်သည်။
သူ၏ထင်ရှားသော ကမ္ဘာကျော်စာအုပ်မှာ နတ်သမီး ပုံဝတ္တုရှည်ဖြစ်သော ပင်နော့ချီယို၏ စွန့်စားခန်းများ စာအုပ်ဖြစ်သည်။
အလုပ်အကိုင် ၁၈၄၈ခုနှစ်မှ ၁၈၆၀ပြည့်နှစ်အကြား ဖြစ်ပွားသော အီတလီလွတ်မြောက်ရေးစစ်ပွဲကာလအတွင်း ကော်လို ဒီသည် စေတနာ့ဝန်ထမ်းအဖြစ် တပ်စကန်စစ်တပ်တွင် တာဝန်ထမ်းဆောင်ခဲ့သည်။
နိုင်ငံရေးဖြစ်ရပ်များတွင် သူ၏စိတ်ပါ ဝင်စားမှုကို သူ၏အစောပိုင်းရေးသားသောစာများတွင် တွေ့နိုင်လေသည်။
သူသည် သရော်စာများဖော်ပြသော သတင်းစာ တစ်စောင်ကိုလည်း ထုတ်ဝေခဲ့သည်။
သို့သော် ယင်းသတင်းစာသည် ၁၈၄၉ခုနှစ်တွင် တပ်စကန်နီနယ်စားကြီး၏ အမိန့် ဖြင့် ပိတ်ပင်ခြင်းခံရသည်။
သို့သော်လည်း ၁၈၆၀ပြည့်နှစ်၊ မေလတွင် ပြန်လည်ထွက်ပေါ်လာသည်။
Jack Zines. «Introduction». In: Carlo Collordi. Pinnochio. Penguin Books 2002. ISBN 0-14-243706-9 လော်ရင်ဇီနီသည် ၁၈၅၆ခုနှစ်တွင် သူ၏ဝတ္တုရှည် In vapore နှင့် အောင်မြင်မှုကိုရရှိလေသည်။
Carlo Collodi: other works; pinocchio.itယင်းနောက် အခြားသော နိုင်ငံရေးဆိုင်ရာ သတင်းစာများတွင်လည်း ပါဝင်လာသည်။
တစ်ချိန်တည်းမှာပင် သူသည် ဇာတ်ခုံဆိုင်ရာဆင်ဆာကော် မရှင်တွင်လည်း ဝင်ရောက်လုပ်ကိုင်လေသည်။
ယင်းကာလအတွင်း သူသည် သရော်စာများစွာကို ရေးသားခဲ့သည်။
၁၈၇၅ခုနှစ်တွင် သူသည် ကလေးစာပေလောကသို့ ဝင်ရောက်လာသည်။
ချားလ်ပဲရော့လ်ဒ်၏ ပြင်သစ်နတ်သမီးပုံပြင် များကို ဘာသာပြန်ထားသည့် ရက်ကွန်တီ ဒဲလ်ဖိတ်ကို ထုတ်ဝေခဲ့သည်။
၁၈၇၆ခုနှစ်တွင် ဂျီအန်နတ်တီနိုကို ရေး သားခဲ့သည်။
ယင်းမှာ အလက်ဇန်းဒရိုးလ် လူအီဂီ ပယ်ရာဗီချီနီ၏ ဂျီအန်နတ်တိုကို မှီငြမ်းကာ ရေးသားထားခြင်း ဖြစ် သည်။
ဂျီအန်နတ်တီနိုနှင့် ယင်း၏နောက်ဆက်တွဲစာအုပ်များသည် အီတလီပြည်ပြန်လည်ပေါင်းစည်းရေးအတွက် ဇာတ် ကောင် ဂျီအန်နတ်တီနို၏ စိတ်ကူးများ၊ လှုပ်ရှားမှုများအကြောင်း ဖြစ်သည်။
Gaetana Marrone; Paolo Puppa (26 December 2006). Encyclopedia of Italian Literary Studies. Routledge. pp. 485–. ISBN 978-1-135-45530-9. လော်ရင်ဇီနီသည် ၁၈၈၀ပြည့်နှစ်တွင် လက်ထိုးရုပ်သေးရုပ်ကလေးတစ်ရုပ်၏ ဇာတ်လမ်းအမည်ရှိပုံဝတ္တုကို ကလေး များအတွက် အပတ်စဉ်ထုတ်ဝေသည့် ပထမဆုံးအီတလီကလေးသတင်းစာတွင် ရေးသားခဲ့သည်။
ယင်းပုံဝတ္တုကို ပင်နော့ချီယို၏စွန့်စားခန်းများဟုလည်း လူသိများသည်။
ကွယ်လွန်ခြင်းနှင့်အမွေ လော်ရင်ဇီနီသည် ၁၈၉၀ပြည့်နှစ်တွင် ဖလော်ရင့်စ်မြို့၌ ကွယ်လွန်သည်။
သူဖန်တီးခဲ့သည့် အနု ပညာများမှ ပေါ်ပေါက်လာမည့်ကျော်ကြားမှုနှင့် လူကြိုက်များမှုများကို ဂရုမမူနိုင်တော့ပေ။
ပင်နော့ချီယိုသည် စာရေး ဆရာနှင့်မသက်ဆိုင်ဘဲ သီးခြား အောင်မြင်သွားခဲ့သည်။
ဂါလစ်ဗာ၏ခရီးစဉ် သည် အင်္ဂလိပ်လူမျိုး စာရေးဆရာ ဂျွန်နသန် ဆွစ် (၁၇၂၆) ခုနှစ်တွင် ရေးသားခဲ့သော ဝတ္တုစာအုပ်တစ်အုပ် ဖြစ်လေသည်။
ဇာတ်လမ်းကြောင်း လင်မျူယယ် ဂါလစ်ဗာသည် ပညာသင်ချိန်၌ ဆရာဝန် အဖြစ်ဖြင့် အသက်မွေးရန် ရည်ရွယ်၍၊ ဆေးအတတ်ကို သင်ယူ ခဲ့လေသည်။
သို့ရာတွင် ပင်လယ်ရပ်ခြား တိုင်းတစ်ပါးသို့ စွန့် စားသွားရောက်လိုသော ဆန္ဒပြင်းပြသည်နှင့် 'အင်တီလုပ်'ခေါ် သင်္ဘောတစ်စင်းတွင် ဆရာဝန်အဖြစ်ဖြင့် လိုက်ပါလာခဲ့လေ သည်။
လမ်းခရီးတွင် သင်္ဘောပျက်သောအခါ ဂါလစ်ဗာသည် ကံကောင်းထောက်မသဖြင့်၊ ကျွန်းတစ်ကျွန်းသို့ အရောက်ကူးခပ် လာနိုင်ခဲ့လေသည်။
ထိုကျွန်းသို့ ရောက်သောအခါ၊ ဂါလစ်ဗာ သည် မောပန်း၍ အိပ်ပျော်သွားလေ၏။
လူပုတိုင်းပြည် ဂါလစ်ဗာသည်အိပ်ရာမှနိုးသောအခါ၊ ခေါင်းထူ၍ထကြည့် ၏။
သို့သော်မရချေ။
တစ်ဖန် ကိုယ်လက်တို့ ကိုလှုပ်ရှားကြည့် ၏။
ယခင်နည်းအတိုင်းပင် လှုပ်ရှား၍မရချေ။
အကြောင်းမှာ မူကား၊ ဂါလစ်ဗာ၏ ဆံပင်တို့သည် ဦးခေါင်းပတ်လည်ရှိ ငုတ် တိုင်တို့တွင် ချည်နှောင်ပြီးဖြစ်၍၊ သူ၏ တစ်ကိုယ်လုံးမှာလည်း သေးငယ်သော ကြိုးမျှင်တို့ဖြင့် ငုတ်တိုင်တွင် ချည်နှောင်ထား ပြီးဖြစ်သောကြောင့်တည်း။
ဂါလစ်ဗာသည် ဤသို့ ဖမ်းဆီးချည် နှောင်ထားခြင်းခံရသည့် အကြောင်းအရင်းကို တွေးတောဆင်ခြင် ဆဲတွင် သူ၏ကိုယ်ခန္ဓာပေါ်သို့ ခြောက်လက်မမျှသာ အရပ်ရှည် သော လူပုကလေးများသည် လေးမြားစွဲကိုင်လျက် တရွရွနှင့် တက်လာသည်ကို သတိပြုမိလေ၏။
ထိုအခါ ဂါလစ်ဗာသည် ကျယ်လောင်စွာ ဟစ်အော်လိုက်လေသည်။
လူပုကလေးတို့သည် လည်း ကြောက်လန့်၍ သူ၏ ကိုယ်ခန္ဓာပေါ်မှ ခုန်ချ၍ ပြေးကြ လေသည်။
သို့သော် နောက်ဆံး၌ ဂါလစ်ဗာကို လူပုကလေး များသည် ဖမ်းဆီးခေါ်ဆောင်သွားလေ၏။
ထိုလူပုကလေးတို့သည်ကား လီလီပွတ်ခေါ် လူပုတိုင်းပြည် သားများ ဖြစ်ကြသတည်း။
လူပုကလေးတို့သည် ဂါလစ်ဗာအား သူတို့၏ တိုင်းပြည်သို့ ခေါ်ဆောင်သွားသောအခါ၊ ဂါလစ်ဗာက ရန်တုံ့ပြန်ခြင်းမပြုနိုင်အောင်၊ ဂါလစ်ဗာ၏မျက်နှာနှင့် လက်တို့ ကို မြားဖြင့် အစဉ်မပြတ်ပစ်ခတ်ကြ၏။
ဂါလစ်ဗာကား သူတို့ ကိုရန်မမူလိုဘဲ၊ အစာရေစာကိုသာ စားလိုကြောင်းဖြင့် ခြေဟန် လက်ဟန်ပြသည့်အခါမှ၊ အစားအစာတို့ကို ကျွေးမွေးလေသည်။
ဂါလစ်ဗာအတွက် အစားအစာတို့မှာ လီလီပွတ်လူမျိုးတို့အဖို့ဆို လျှင် တောင်ပုံရာပုံမျှဖြစ်သည်။
လီလီပွတ်တို့စားနေကျ ပေါင်မုံ့ တစ်လုံးသည် ဂါလစ်ဗာအဖို့ ယမ်းတောင့်ကလေးတတောင့်၏ ပမာဏမျှသာရှိသည်။
လီလီပွတ်တို့၏ သိုးပေါင်တစ်ပေါင်သည် မိုးစွေငှက်၏ တောင်ပံသာသာမျှသာရှိသည်။
လီလီပွတ်တို့သည် ဂါလစ်ဗာအား အစာရေစာကျွေးမွေးရာ တွင် အိပ်ဆေးခတ်၍ ကျွေးသဖြင့်၊ ဂါလစ်ဗာသည် အိပ်ပျော် သွားလေသည်။
ဤသို့ အိပ်ပျော်သောအခါကျမှ၊ လီလီပွတ်တို့ သည် သူတို့၏ ဧကရာဇ်ဘုရင်၏ အမိန့်အရ၊ ဂါလစ်ဗာကို မြင်း ၁၅ဝဝ ဆွဲရသော လှည်းပေါင်း ၉ဝဝ ပေါ်တွင်တင်၍၊ လီလီပွတ်မြို့တော် သို့ ချီတက်ကြလေသည်။
အစောင့်အရှောက် ပေါင်း ၅ဝဝ တို့မှာ မြို့တော်သို့ ညတွင်းချင်းခရီးပေါက်အောင် မသွားနိုင်သည်နှင့် လမ်းတွင်တစ်ညအိပ်ခဲ့ကြရသည်။
လီလီပွတ်မြို့တော်ဝယ် လီလီပွတ်မြို့တော်သို့ ရောက်သောအခါ၊ ဂါလစ်ဗာကို ကြီးမားသော တန်ဆောင်းကြီးတစ်ခုတွင် နေထိုင်စေသည်။
ထိုတန်ဆောင်းထဲတွင် ဂါလစ်ဗာအား မိန်းမတို့၏ ဆွဲကြိုး ခန့်ရှိသော သံကြိုးများဖြင့် ခြေကျဉ်းခတ်၍ ချည်နှောင်ထား လေသည်။
ဂါလစ်ဗာအိပ်ရန်အတွက် အိပ်ရာကိုမူ လီလီပွတ် လူမျိုးတို့၏ အိပ်ရာပေါင်း ၆ဝဝ ကိုဆက်စပ်ပေးရသည်။
အစားအစာမှာမူကား၊ နေ့စဉ်အားဖြင့် နွားခြောက်ကောင်နှင့် သိုးကောင်ရေလေးဆယ် ဖြစ်သည်။
ပေါင်မုံ့ကား များလှစွာ၏။
လီလီပွတ်တိုင်းသူ ပြည်သားတို့သည် တောင်ကြီးတမျှကြီး မားလှသော ဂါလစ်ဗာ၏သတင်းကိုကြားလတ်သောအခါ အထူး အဆန်းအဖြစ်ဖြင့် လာရောက်ကြည့်ရှုကြသည်။
သို့သော် အချို့ လက်ဆော့တတ်သော လူပုကလေးများမှာ ကြည့်ရုံသာမကြည့် ဘဲ၊ ဂါလစ်ဗာကို မြားနှင့်ပစ်၍ အနှောင့်အယှက်ပေးကြလေရာ၊ လီလီပွတ် ဧကရာဇ်ဘုရင်မင်းမြတ်က ယင်းသို့အနှောင့်အယှက် မပြုကြလေရန် ကျပ်တည်းစွာ အမိန့်ထုတ်ရသောဟူ၏။
သို့နှင့် လည်း ဂါလစ်ဗာကို လာ၍ကြည့်ကြသဖြင့်၊ တိုင်းသူပြည်သား တို့ အလုပ်ပျက်ဖန်များလတ်သော်၊ ဧကရာဇ်ဘုရင်မင်းမြတ်သည် တိုင်းသူပြည်သားအပေါင်းတို့ အလုပ်ပျက်အကိုင်ပျက် မဖြစ်ရ စေရန် ထပ်မံပညတ်ရလေသည်။
ဂါလစ်ဗာကား သူ့ကိုအနှောင့်အရှက်ပြုသူများကိုပင်လျှင် ရန်တုံ့မူခြင်းမပြုဘဲ၊ မိတ်ဆွေကဲ့သို့ ဆက်ဆံပေါင်းသင်းနေထိုင် နိုင်ခဲ့သဖြင့် လီလီပွတ် ဘုရင်မင်းမြတ်နှင့်ပင် ချစ်ကျွမ်းတဝင် ဖြစ်ခဲ့လေသည်။
ထိုကြောင့် လီလီပွတ်နိုင်ငံတွင်းသို့ လှည့်လည် သွားလာခွင့်ကိုပင် ရလာခဲ့သည်။
သို့သော် ဂါလစ်ဗာသည် နိုင်ငံအတွင်း၌ လှည့်လည်သွားလာသည့်အခါ၊ လူပုကလေးများ နှင့်သူတို့၏ မြင်းများကို၎င်း၊ မြက်ခင်းနှင့် လယ်ကွက်များကို ၎င်း မနင်းမိစေရန်နှင့် လမ်းလျှောက်သည့်အခါ လီလီပွတ်လူပု ကလေးများ ကြိုတင်သိထားနှင့်ရန် အချက်ပေးပါမည်ဟု ကတိ ပြုရလေသည်။
လီလီပွတ်တို့၏ နိုင်ငံရေး ဂါလစ်ဗာသည် လီလီပွတ်တို့၏ ဘာသာစကားတို့ကို တစ်ဖြည်းဖြည်းနှင့် သင်ကြားတတ်မြောက်လာပြီးလျှင် ဘုရင် ဧကရာဇ်မင်း၏အလိုကိုလည်း ကောင်းစွာသိလာလေသည်။
လီလီပွတ်တို့၏ အတိုင်းအရှည် ပမာဏအတိုင်း၊ အရာခပ်သိမ်း တို့သည် အချိုးကျတည်ရှိဖြစ်ပေါ်နေသည်ကိုလည်း တွေ့ရလေ သည်။
ပမာအားဖြင့် ယင်ကောင်ငယ်မျှလောက်သော ကြက်ကို ဖျက်၍၊ ချက်ပြုတ်ရန် ခုတ်ထစ်နေသော ထမင်းချက်၏ စူးရှ သော မျက်စိသည်၎င်း၊ အင်္ကျီဖာထေးရန်အလို့နှာ သေးငယ်လှ သော အပ်ပေါက်ထဲသို့ နဖားကြိုးထိုးနေသော အိမ်ရှင်မသည် ၎င်း ဂါလစ်ဗာအဖို့ များစွာအံ့ဘနန်းဖြစ်ရလေသည်။
ထိုထက် ထူးဆန်းသည့် ကိစ္စတစ်ရပ်ကား၊ လီလီပွတ်နိုင်ငံ၏ နိုင်ငံရေး အဖွဲ့အစည်းများဖြစ်သည်။
ရှေးအစဉ်အဆက်မှ အစပြု၍ လီလီ ပွတ်တို့သည် ကြက်ဥကို မူဖက်(အဝိုင်းဖက်)မှသာ ခွဲ၍စားကြ သည်။
သို့ရာတွင် အခါတစ်ပါး၌ မင်းသားတစ်ပါးသည် ကြက်ဥကိုမူဖက်မှ ခွဲ၍စားရာတွင် လက်ကိုဓားရှသွားခဲ့သည်။
ထိုသည်မှစ၍၊ ဘုရင်မင်းမြတ်က နောက်နောင်တွင် ကြက်ဥကို ရေလယ်ဖက် (ထိပ်ချွန်ဖက်)မှသာ ခွဲစားရမည်ဟု အမိန့်တော် ထုတ်ပြန်လိုက်လေ၏။
ဤဘုရင့်အမိန့်ကို လိုက်နာကြသူများ ရှိသော်ငြားလည်း၊ ရှေးထုံးစံကို မပယ်ရာဟူသော ဆိုရိုးစကား အရ ရှေးအစဉ်အလာကို မပစ်ပယ်လိုသူတို့က ဘုရင့်အမိန့်ကို ဖီဆန်ကြလေသည်။
ထိုမှအစပြု၍ အတိုက်အခံ ဂိုဏ်းဟူ၍ ပေါ်လာလေသည်။
နောင်သောအခါ ဘုရင့်အလိုတော်ကျဂိုဏ်း နှင့် အာဏာဖီဆန်ရေး ဂိုဏ်းတို့သည် ပြင်းထန်စွာ တိုက်ပွဲဆင် ကြလေ၏။
ထိုတိုက်ပွဲမှာ မင်းအဆက်ဆက်၌ ဖြစ်ပွားခဲ့သဖြင့်၊ ထောင်သောင်းများစွာသော တိုင်းသူပြည်သားတို့ သေကြေပျက် စီးခဲ့ရသည်။
နောက်ဆုံး၌ အာဏာဖီဆန်ရေး ဂိုဏ်းသည် တိုက် ပွဲ၌ရှုံးသဖြင့်၊ လီလီပွတ်ကျွန်း အရှေ့မြောက် ကိုက်ရှစ်ရာခန့် တွင်ရှိသော ဗလီဖတ်စကူးကျွန်းသို့ ထွက်ပြေးတိမ်းရှောင်၍၊ ဗလီဖတ်စကူ ဧကရာဇ်ဘုရင်မင်းမြတ်၏ ဘုန်းတော်ရိပ်ကို ခိုလှုံကြလေသည်။
ဤသည်မှစ၍၊ စန္ဒြမာသအလိုအားဖြင့် သုံးဆယ့်ခြောက်လတိုင်တိုင်၊ လီလီပွတ်နိုင်ငံတော်နှင့် ဗလီဖတ် စကူ နိုင်ငံတော်တို့သည် ပြည်ထောင်ချင်းချင်း စစ်ခင်းကြလေ သတည်း။
ထို့ပြင် ဂါလစ်ဗာသည် လီလီပွတ်မြို့တော်၌ နေထိုင်စဉ်၊ ဂိုဏ်းကြီး နှစ်ဂိုဏ်းတို့ အပြိုင်အဆိုင် ဖြစ်နေသည်ကို တွေ့ခဲ့ရ သည်။
ထိုနှစ်ဂိုဏ်းမှာ 'ခုံမြင့်'ဂိုဏ်းနှင့် 'ခုံနိမ့်'ဂိုဏ်းတို့ဖြစ် သည်။
ခုံမြင့်ခုံနိမ့်ဟု သတ်မှတ်ခြင်းမှာ၊ လီလီပွတ်လူပုတို့ စီး နင်းသော ဖိနပ်၏ ခုံအမြင့် ခုံအနိမ့်ကိုစွဲ၍ သတ်မှတ်ခြင်းဖြစ် သည်။
ဂါလစ်ဗာရှိနေစဉ်က 'ခုံနိမ့်'တို့သည် အာဏာရလျက်ရှိ သည်။
သို့သော် အိမ်ရှေ့မင်းကား ခုံမင့်ဖက်သို့ စိတ်ညွတ်လျက် ရှိသည်။
ထိုကြောင့် အိမ်ရှေ့မင်းသည် ခုံတစ်ဘက်နိမ့်တစ်ဘက် မြင့်ဖိနပ်ကို စီး၍လမ်းလျှောက်သည့်အခါ ယိုင်တိယိုင်ထိုးရှိချေ သည်။
လီလီပွတ်နိုင်ငံတွင် ဂါလစ်ဗာ နေထိုင်သည်မှာ လီလီ ပွတ်တို့အတွက် ဒုက္ခများလှသည်။
ဂါလစ်ဗာကို ကျွေးမွေးပြုစု ရသည့်တာဝန်မှာ မသေးလှပေ။
ဂါလစ်ဗာတစ်ယောက်စာသည် လူပုကလေး ၁၇၂၄ ယောက်စာနှင့် ညီမျှလေရာ၊ လီလီပွတ် နိုင်ငံအတွက် ဒု¸ိက္ခန္တရကပ် ဆိုက်ရောက်အံ့နီးနီးဖြစ်ခဲ့သည်။
ထိုကြောင့် ဂါလစ်ဗာသည် လီလီပွတ်နိုင်ငံမှ လှေဖြင့် ထွက်ခွာ သွားရန် ရည်သန်မိ၏။
သို့သော် ဂါလစ်ဗာကို တင်ဆောင်နိုင် လောက်သော လှေ ဖောင်စသည်တို့ တည်ဆောက်ရန်အလို့ငှာ လီလီပွတ်နိုင်ငံရှိ သစ်ပင်ဝါးပင်တို့မှာ များစွာသေးလွန်းလှချေ သည်။
ထိုကြောင့် ဂါလစ်ဗာသည် ထိုနိုင်ငံ၌ပင် နေထိုင်၍၊ မိမိကိုယ်ကိုမိမိ ထိုနိုင်ငံအတွက် အသုံးကျအောင် ကြံဆောင် ကြိုးစားရလေသည်။
လီလီပွတ်ရေတပ်တိုက်ပွဲ တစ်နေ့သောအခါ လီလီပွတ်နိုင်ငံကို ရန်သူဖြစ်သော ဗလီဖတ်စကူနိုင်ငံက ကြီးမားသောရေတပ်ဖြင့် ကျူးကျော်တိုက် ခိုက်လေသည်။
ထိုရေတပ်ကြီး ချီတက်သည်ကို ဂါလစ်ဗာသည် နေရာကောင်းတစ်ခုမှ မှန်ပြောင်း နှင့်ကြည့်၍၊ လီလီပွတ်နိုင်ငံ ဘက်မှ စစ်ကူရန် အစီအစဉ်ပြုလေသည်။
ဂါလစ်ဗာသည် ချိတ်များ ကြိုးများကို ကိုင်ဆောင်၍ ဗလီဖတ်စကူ ရေတပ် ချီတက်ရာ ပင်လယ်ရေပြင်သို့ ဆင်းသွားသည်။
ထိုအခါ ဗလီဖတ်စကူ ရေတပ်မတော် လူပုကလေး သုံးသောင်းကျော်တို့ သည် သူတို့စီးလာသော လှေသင်္ဘောတို့မှ ကြောက်လန့်တကြား ခုန်ချပြီးလျှင်၊ ကမ်းသို့တက်၍၊ ဂါလစ်ဗာအား မြားနှင့်ပစ်ခတ် လေ၏။
ဂါလစ်ဗာကား မျက်စိကို မြားမမှန်နိုင်စေရန် မျက်မှန် တပ်ထားသဖြင့်၊ ဘာမျှအန္တရာယ်မှမဖြစ်ချေ။
ရန်သူ၏ ရေ တပ်မတော်မှ သင်္ဘောတို့ကိုသာ တစ်စင်းမကျန် ချိတ်ဖြင့် ချိတ်ဆွဲ၍၊ လီလီပွတ်နိုင်ငံတော် ဘုရင်ဧကရာဇ်မင်းမြတ်ထံ ယူဆောင်လာခဲ့လေသည်။
ဘုရင်မင်းမြတ်လည်း နှစ်ထောင်း အားရရှိသဖြင့်၊ ဂါလစ်ဗာအား မြို့စားကြီးဘွဲ့ထူးကို ပေးသနား တော်မူလေသည်။
သို့ရာတွင် ဤအချက်သည်ပင်လျှင်၊ ဂါလစ် ဗာအား ရန်ပွားစေသောအချက် ဖြစ်လေသည်။
ယခုအခါ ဂါလစ်ဗာ၏ ပတ်ဝန်းကျင်၌ မလိုသူတို့ ဝိုင်းလျက်ရှိပြီဖြစ် သည်။
ဤအထဲတွင် ဂါလစ်ဗာသည် လီလီပွတ်ဘုရင်မင်းမြတ် အတွက် ဗလီဖတ်စကူနိုင်ငံကို လက်အောက်ခံနိုင်ငံဖြစ်အောင် သိမ်းပိုက်ပေးရန် ငြင်းဆန်သဖြင့်၊ ဘုရင်မင်းမြတ်လည်း ဂါလစ် ဗာအား ရာဇမာန်ရှတော်မူလေ၏။
အောင်ပွဲမှရသော ဆုလာဘ် တစ်နေ့သောအခါ ဂါလစ်ဗားအပေါ်၌ မေတ္တာထားသော မိတ်ဆွေတစ်ဦးက လီလီပွတ်ဘုရင်မင်းမြတ်သည် ဂါလစ်ဗာ အား မျက်စိထိုးဖောက်၍၊ အစာရေစာ ပြတ်အောင်ထားမည်ဟူ သော သတင်းစကားကို ပို့လာသဖြင့် ဂါလစ်ဗာသည် ဗလီဖတ် စကူနိုင်ငံဘက်သို့ ထွက်ပြေးခဲ့ရလေသည်။
ထိုနိုင်ငံ၌ ဗလီဖတ် စကူလူမျိုးတို့၏ ပြုစုခြင်းကိုခံနေခိုက်၊ သင်္ဘောပျက်တစ်ခုမှ မျှောလာသော လှေငယ်တစ်စင်းကို တွေ့ရှိသဖြင့် ထိုလှေငယ် ဖြင့် ခရီးလွှင့်ခဲ့ရာ ကံအားလျော်စွာ အင်္ဂလန်သို့ ပြန်ရောက်လေ သတည်း။
ဘီလူးတိုင်းပြည် သို့သော် ဂါလစ်ဗာသည် အင်္ဂလန်၌ ကြာရှည်စွာမနေဘဲ၊ ဒုတိယအကြိမ် ပင်လယ်ခရီးထွက်ခဲ့ပြန်၏။
ဤအကြိမ်ပင်လယ် ခရီးထွက်ခဲ့ပြန်၏။
ဤအကြိမ်၌ ယခင်ကထက် ထူးဆန်းသော ကျွန်းတစ်ကျွန်းသို့ ရောက်ရှိခဲ့လေသည်။
ထိုကျွန်းသူကျွန်းသား တို့မှာ ခန္ဓာကိုယ် အဆမတန်ကြီးမားသော ဘီလူးများဖြစ်ကြ သည်။
ထိုကျွန်းသားတို့၏လက်သို့ ရောက်သောအခါ ကျွန်း သားတို့သည် ဂါလစ်ဗာကို လက်ညိ|ုးနှင့် လက်မကြား၌ ည|ပ် ၍၊ မြေပြင်မှ ကောက်ယူပြီးလျှင် သူတို့၏မျက်လုံးနား၌ကပ်ပြီး ကြည့်ရာ၊ ဂါလစ်ဗာသည် ပေခြောက်ဆယ်မျှ မြောက်၍ ပါသွား လေသည်။
ထိုကျွန်းသူ ကျွန်းသားတို့ မွေးမြူသော ကြောင်တို့ သည်ပင်လျှင် သာမန်လူတို့မွေးမြူသောနွားထက် သုံးဆမျှကြီး သောဟူ၏။
အချို့ခွေးတို့မှာ သာမန် ဆင်လေးကောင်လောက် ကြီးမား၏။
ထိုကျွန်း၌ ရှိနေစဉ်၊ ဂါလစ်ဗာသည် သူ့အဖို့ကြီး မားသော ပြဿနာအရပ်ရပ်တို့မှာ ထိုကျွန်းသားများအဖို့ အသေးအဖွဲမျှသာ ဖြစ်နေသည်ကို တွေ့ရလေ၏။
ထိုမှတစ်ဆင့် ဂါလစ်ဗာသည် နေလနက္ခတ်တာရာ စသည် တို့ကို စူးစမ်းလေ့လာသမှု ပြုနေကြသော ပညာရှိသုခမိန်တို့၏ တိုင်းပြည်ဖြစ်သော လာပျူတာနိုင်ငံသို့ ရောက်သွားလေသည်။
ထိုနိုင်ငံ၌ မှီတင်းနေထိုင်ကြ သော သုခမိန်တို့မှာ ဦးခေါင်း တစ်ဘက်စောင်းလျက် ရှိသည်ကို၎င်း၊ မျက်စိတစ်ဘက်မှာ နဖူး ဖက်သို့လန်၍၊ အခြားတစ်ဘက်မှာ နှာခေါင်းဖက်သို့ စွေနေ သည်ကို၎င်း ဂါလစ်ဗာတွေ့ရသည်။
ထိုသုခမိန်တို့မှာ လောက ဓာတ်ပညာနှင့် နေလနက္ခတ်တာရာကို လေ့လာသူများဖြစ်ကြ၍၊ သူတို့၏ အဝတ်အစားမှာ နေလနက္ခတ်တာရာတို့၏ ပုံသဏ္ဌာန် ဖြင့် ခြယ်၍ထားလေသည်။
လောကီအလုပ်တို့ကိုဖယ်၍၊ ထိုထို သော လောကဓာတ်ပညာရပ်များကိုသာ တစ်စူးတစ်စိုက် လိုက် စားနေကြသဖြင့်၊ သုခမိန်တို့သည် တစုံတစ်ခုကို အစဉ်အမြဲ တွေးတော၍ ငိုင်နေတတ်သည်။
သတိမေ့လျော့တတ်သည်။
ထိုကြောင့် ဥစ္စာကြေးငွေတတ်နိုင်သော သုခမိန်တို့သည် သူတို့ တွေဝေငေးမောနေသည့် အဖြစ်မှ ပြန်၍သတိရလာလေအောင် ကြိုးဖြင့်ဆိုင်းထားသော ကြက်ပေါင်ဘောလုံး ငယ်များဖြင့် သုခမိန်တို့၏မျက်နှာကို ရိုက်ပေးကြရသော အခိုင်းအစေများကို ငှားရမ်းထားရသည်။
နောက်ဆုံးအကြိမ် ခရီးထွက်သောအခါ၊ မြင်းတို့နေထိုင် သောနိုင်ငံသို့ ဂါလစ်ဗာရောက်လာခဲ့လေသည်။
ထိုနိုင်ငံတွင် လူတို့မှာ ယုတ်ညံ့သောအမျိုးဖြစ်သဖြင့် ယင်းတို့ကို ယာဟူးဟု ခေါ်ကြ၏။
ထိုယာဟူးတို့ကား လိမ်လည်ကောက်ကျစ်၏။
မနောဆိုး၏။
သစ္စာဖောက်တတ်၏။
ရန်တုံ့ပြန်တတ်၏။
မြင်း နိုင်ငံသို့ရောက်သောအခါ၊ ဂါလစ်ဗာသည်ပင်လျှင် ယာဟူးကဲ့သို့ သော လူမျိုးဖြစ်သည်ဟု အထင်ရောက်ဖွယ်ရာဖြစ်လာ၏။
သို့ရာတွင် ဂါလစ်ဗာမှာ ယာဟူးတို့ထက် အဝတ်အစားတောက် ပြောင်သောကြောင့်၊ ယာဟူးများနည်းတူ အစေအပါးအလုပ်ကို လုပ်ကိုင်ရစေကာမူ၊ ကောင်းစွာပြုစုခြင်းခံရသည်။
ဂါလစ်ဗာ၏ အရှင်သခင်မှာ စိတ်ထားမြင့်မြတ်သော မြင်းပုဂ္ဂိုလ်တစ်ဦးဖြစ် ၏။
ထိုပုဂ္ဂိုလ်ကြီးက ယာဟူးတို့၏ဓလေ့ကို ပြောပြသောအခါ၊ ဂါလစ်ဗာ၏စိတ်ထဲ၌ ယာဟူးတို့၏ ဓလေ့သည် အင်္ဂလန်နိုင်ငံ သူ နိုင်ငံသားတို့၏ ဓလေ့ထက်သာသည်ဟု ယုံမှတ်မိလေ သည်။
မြင်းနိုင်ငံရှိမြင်းတို့သည် တရားမျှတမှု၊ ယဉ်ကျေးမှုစသည် တို့၌ လူထက်သာချေသည်။
ဂါလစ်ဗာသည် မြင်းတို့၏ဘာသာ စကားကို တတ်ကျွမ်းလာသောအခါ၊ ယင်းတို့ကို အင်္ဂလန်နိုင်ငံ ၏အကြောင်း ပြောပြလေသည်။
ထိုအခါမြင်းတို့သည် အင်္ဂလန် နိုင်ငံကဲ့သို့သော လူတို့၏ တိုင်းပြည်၌စစ်မက်အင်္ဂါဖြစ်ပွားသည် ဟူသောအချက်ကို များစွာအံ့အားသင့်ကြကုန်၏။
ကျိုးကြောင်း ဆင်ခြင်တုံတရား ကင်းမဲ့သူတို့သာလျှင် စစ်မက်အင်္ဂါတို့၌ မွေ့ လျော်ပေလိမ့်မည်ဟု ယူဆကြကုန်၏။
ထို့ပြင် မြင်းလောက၌ မုသားဟူ၍မရှိချေ။
စကားဟူသည်မှာ အမှန်တရားကိုပြောဆို ဖို့ရာ တီထွင်ထားရှိခဲ့ခြင်းဖြစ်ရကား မမှန်သည်ကို ဆိုမိသည်နှင့် တစ်ပြိုင်နက် မူလရည်ရွယ်ချက်သည် ပျက်ပြီဟု မြင်းတို့က ယူဆကြသည်။